CELEX: 32010R1169
Language: el
Date: 2010-12-10 00:00:00
Title: Κανονισμός (ΕΕ) αριθ. 1169/2010 της Επιτροπής, της 10ης Δεκεμβρίου 2010 , περί κοινής μεθόδου ασφάλειας για την αξιολόγηση της συμμόρφωσης προς τις απαιτήσεις απόκτησης έγκρισης σιδηροδρομικής ασφάλειας  Κείμενο που παρουσιάζει ενδιαφέρον για τον ΕΟΧ

11.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 327/13
            
         ΚΑΝΟΝΙΣΜΌΣ (ΕΕ) αριθ. 1169/2010 ΤΗΣ ΕΠΙΤΡΟΠΉΣ
   της 10ης Δεκεμβρίου 2010
   περί κοινής μεθόδου ασφάλειας για την αξιολόγηση της συμμόρφωσης προς τις απαιτήσεις απόκτησης έγκρισης σιδηροδρομικής ασφάλειας
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2004/49/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις, και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής, καθώς και με την πιστοποίηση ασφάλειας (οδηγία για την ασφάλεια των σιδηροδρόμων) (1), και ιδίως το άρθρο 6 παράγραφος 1,
   Έχοντας υπόψη τη σύσταση ERA/REC/SAF/09-2009 του Ευρωπαϊκού Οργανισμού Σιδηροδρόμων, που παραδόθηκε στην Επιτροπή στις 18 Σεπτεμβρίου 2009, σχετικά με κοινή μέθοδο ασφάλειας για την αξιολόγηση της συμμόρφωσης.
   Εκτιμώντας τα ακόλουθα:
   
               (1)
            
            
               Σκοπός της εν λόγω κοινής μεθόδου ασφάλειας (ΚΜΑ) είναι η διαμόρφωση πλαισίου για τις εθνικές αρχές ασφάλειας όσον αφορά την εναρμόνιση των κριτηρίων λήψης των αποφάσεών τους ανά την Ένωση, σύμφωνα με το άρθρο 17 παράγραφος 4 της οδηγίας 2004/49/ΕΚ. Η μέθοδος αυτή επιτρέπει σε όλες τις εθνικές αρχές ασφάλειας να αξιολογούν με τον ίδιο τρόπο τη συμμόρφωση προς τις απαιτήσεις.
            
         
               (2)
            
            
               Η ΚΜΑ πρέπει να περιλαμβάνει όλες τις εναρμονισμένες απαιτήσεις και μεθόδους αξιολόγησης, προκειμένου οι εθνικές αρχές ασφάλειας να είναι σε θέση να χορηγούν στους διαχειριστές υποδομής έγκριση ασφάλειας, η οποία να καλύπτει την επάρκεια του συστήματος διαχείρισης της ασφάλειας γενικά, καθώς και κάθε έγκριση για συγκεκριμένο δίκτυο. Επιπλέον, είναι πιθανόν οι διαχειριστές υποδομής να υποβάλουν αίτηση χορήγησης του τμήματος της έγκρισης που αφορά το συγκεκριμένο δίκτυο ταυτόχρονα με την αίτηση χορήγησης γενικής έγκρισης με βάση το οικείο σύστημα διαχείρισης της ασφάλειας.
            
         
               (3)
            
            
               Οι εθνικές αρχές ασφάλειας αξιολογούν την ικανότητα ενός διαχειριστή υποδομής να συμμορφώνεται προς όλες τις απαιτήσεις που προβλέπονται για την εν γένει λειτουργία και τη λειτουργία στο συγκεκριμένο δίκτυο για το οποίο ζητεί την χορήγηση έγκρισης, αξιολογώντας το οικείο σύστημα διαχείρισης της ασφάλειας σε συνολικό επίπεδο.
            
         
               (4)
            
            
               Κάθε εθνική αρχή ασφάλειας χρειάζεται να θεσπίσει ρυθμίσεις για να εξετάζει αν τα αποτελέσματα που περιγράφονται στην αίτηση χορήγησης έγκρισης ασφάλειας παράγονται κατά τη εκμετάλλευση μετά την χορήγηση της έγκρισης και αν τηρούνται σε συνεχή βάση όλες οι απαραίτητες απαιτήσεις, σύμφωνα με το άρθρο 16 παράγραφος 2 στοιχείο στ) και το άρθρο 17 παράγραφος 2 της οδηγίας 2004/49/ΕΚ. Κατά συνέπεια, αυτό απαιτεί την θέσπιση καθεστώτος επιτήρησης μετά την χορήγηση, βάσει θεμελιωδών αρχών ζωτικής σημασίας, προκειμένου να εξασφαλιστεί εναρμονισμένη προσέγγιση των εθνικών αρχών ασφάλειας σε κάθε κράτος μέλος.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που μνημονεύεται στο άρθρο 27 παράγραφος 1 της οδηγίας 2004/49/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Με τον παρόντα κανονισμό θεσπίζεται κοινή μέθοδος ασφάλειας (ΚΜΑ) για την αξιολόγηση της συμμόρφωσης προς τις απαιτήσεις όσον αφορά την απόκτηση άδειας (έγκρισης) ασφάλειας όπως αναφέρεται στο άρθρο 6 παράγραφος 3 στοιχείο β) της οδηγίας 2004/49/ΕΚ.
   Η ΚΜΑ περιλαμβάνει:
   
               α)
            
            
               διαδικασία και κριτήρια αξιολόγησης των αιτήσεων των διαχειριστών υποδομής για τις εγκρίσεις ασφάλειας βάσει του άρθρου 11 παράγραφος 1 στοιχεία α) και β) της οδηγίας 2004/49/ΕΚ, σύμφωνα με τα οριζόμενα στα παραρτήματα Ι και ΙΙ του παρόντος κανονισμού,
            
         
               β)
            
            
               αρχές για την επιτήρηση της συμμόρφωσης προς τις απαιτήσεις της οδηγίας 2004/49/ΕΚ μετά την χορήγηση της έγκρισης από την εθνική αρχή ασφάλειας, σύμφωνα με τα οριζόμενα στο παράρτημα III του παρόντος κανονισμού.
            
         Άρθρο 2
   Ορισμοί
   Για τους σκοπούς του παρόντος κανονισμού, ισχύει ο ακόλουθος ορισμός:
   «εποπτεία»: οι ρυθμίσεις που θεσπίζει η εθνική αρχή ασφάλειας για να παρακολουθεί τις επιδόσεις ασφάλειας μετά την χορήγηση έγκρισης ασφάλειας.
   Άρθρο 3
   Διαδικασίες αξιολόγησης των αιτήσεων
   1.   Κατά την εξέταση των αιτήσεων για εγκρίσεις ασφάλειας, οι οποίες υποβάλλονται μετά την έναρξη ισχύος του παρόντος κανονισμού, οι εθνικές αρχές ασφάλειας εφαρμόζουν την διαδικασία που καθορίζεται στο παράρτημα Ι τους παρόντος κανονισμού για την αξιολόγηση της συμμόρφωσης τους προς τις απαιτήσεις της οδηγίας 2004/49/ΕΚ. Οι εθνικές αρχές ασφάλειας χρησιμοποιούν επίσης τα κριτήρια αξιολόγησης που καθορίζονται στο παράρτημα ΙΙ του παρόντος κανονισμού.
   2.   Κατά την αξιολόγηση, οι εθνικές αρχές ασφάλειας είναι δυνατόν να αποδεχτούν δεσμεύσεις από τους αιτούντες ότι θα διαχειριστούν τους κινδύνους μέσω συμβάσεων με τρίτους. Στις συμβάσεις καθορίζονται επίσης οι ανταλλαγές πληροφοριών που απαιτούνται για να εξασφαλιστεί η ασφαλής λειτουργία των οχημάτων, ιδίως στους τομείς που σχετίζονται με την διαχείριση της συντήρησης.
   3.   Επιπλέον, τα προϊόντα ή οι υπηρεσίες που παρέχονται στους διαχειριστές υποδομής από εργολήπτες ή προμηθευτές θεωρείται ότι ικανοποιούν τις απαιτήσεις ασφάλειας εάν οι εργολήπτες, οι προμηθευτές ή τα προϊόντα έχουν πιστοποιηθεί σύμφωνα με τα συναφή συστήματα πιστοποίησης που έχουν θεσπιστεί βάσει νομοθεσίας της Ένωσης για την προμήθεια των εν λόγω προϊόντων και υπηρεσιών.
   Άρθρο 4
   Εποπτεία
   Μετά την χορήγηση της έγκρισης ασφάλειας, οι εθνικές αρχές ασφάλειας, εποπτεύουν τη συνεχή εφαρμογή του οικείου συστήματος διαχείρισης της ασφάλειας από τους διαχειριστές υποδομής και εφαρμόζουν τις αρχές εποπτείας του παραρτήματος ΙΙΙ.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2010.
      
         
            Για την Επιτροπή
         
         
            O Πρόεδρος
         
         José Manuel BARROSO
      
   
   
      (1)  ΕΕ L 164 της 30.4.2004, σ. 44.
   
      ΠΑΡΑΡΤΗΜΑ I
      
         Διαδικασία αξιολόγησης της συμμόρφωσης προς τις απαιτήσεις χορήγησης εγκρίσεων ασφάλειας που εκδίδονται σύμφωνα με το άρθρο 11 παράγραφος 1 στοιχεία α) και β) της οδηγίας 2004/49/ΕΚ
      
      1.   Οι διαδικασίες που θεσπίζουν οι εθνικές αρχές ασφάλειας για την παραλαβή και αξιολόγηση των αιτήσεων και την χορήγηση εγκρίσεων ασφάλειας στηρίζονται στις ακόλουθες αρχές πλαίσιο.
      α)   Θέσπιση και αναθεώρηση της διαδικασίας αξιολόγησης
      Οι εθνικές αρχές ασφάλειας θεσπίζουν δομημένες και δυνάμενες να ελεγχθούν διαδικασίες που εφαρμόζονται από πρόσωπα με τα κατάλληλα προσόντα. Εξετάζουν τις αιτήσεις βάσει των κριτηρίων αξιολόγησης των συστημάτων διαχείρισης της ασφάλειας του παραρτήματος ΙΙ. Καταχωρίζουν και αιτιολογούν όλες τις αποφάσεις. Το σύνολο της διαδικασίας αξιολόγησης της εθνικής αρχής ασφάλειας αναθεωρείται περιοδικά σε εσωτερικό επίπεδο και βελτιώνεται συνεχώς για να εξασφαλιστεί η συνεχής απόδοση και αποτελεσματικότητά του.
      β)   Ποιότητα της διαδικασίας αξιολόγησης
      Οι εθνικές αρχές ασφάλειας παρακολουθούν την ποιότητα των επιδόσεων τους σε στάδια ζωτικής σημασίας κατά την επεξεργασία των αιτήσεων χορήγησης εγκρίσεων ασφάλειας.
      γ)   Έκταση της αξιολόγησης
      Η αξιολόγηση διεξάγεται σε επίπεδο συστήματος διαχείρισης και ακολουθεί προσέγγιση βασισμένη σε διεργασίες (process-driven). Αν από την εξέταση προκύψουν ελλείψεις, η εθνική αρχή ασφάλειας, κατά την διακριτική της ευχέρεια, και ανάλογα με τη φύση και την σοβαρότητα της περίπτωσης μη συμμόρφωσης, περιγράφει τα σημεία που απαιτείται να ενισχυθούν. Σε τελικό στάδιο, η εθνική αρχή ασφάλειας ασκεί το δικαίωμά της να απορρίψει την αίτηση.
      Η αξιολόγηση:
      
                  —
               
               
                  αντιστοιχεί στους κινδύνους, το χαρακτήρα και την έκταση των δραστηριοτήτων του αιτούντος·
               
            
                  —
               
               
                  στηρίζεται σε ανάλυση της συνολικής ικανότητας του διαχειριστή υποδομής να λειτουργεί με ασφάλεια σύμφωνα με τα περιγραφόμενα στο οικείο σύστημα διαχείρισης της ασφάλειας (SMS).
               
            δ)   Χρόνος της αξιολόγησης
      Οι εθνικές αρχές ασφάλειας ολοκληρώνουν την αξιολόγηση εντός του χρόνου που προβλέπεται στο άρθρο 12 της οδηγίας 2004/49/ΕΚ, εξασφαλίζοντας ταυτόχρονα επαρκή εξέταση των αποδεικτικών στοιχείων που υποβάλλει ο αιτών. Η εθνική αρχή ασφάλειας ενημερώνει τους διαχειριστές υποδομής περί ζητημάτων μείζονος σημασίας το ταχύτερο δυνατόν κατά τη διάρκεια της φάσης αξιολόγησης.
      ε)   Διαδικασία λήψης αποφάσεων κατά την αξιολόγηση
      Η απόφαση αποδοχής ή απόρριψης μιας αίτησης χορήγησης έγκρισης ασφάλειας στηρίζεται στα αποδεικτικά στοιχεία που υπέβαλε ο αιτών και στο κατά πόσον αποδείχτηκε ή όχι η συμμόρφωσή του προς τις σχετικές απαιτήσεις.
      2.   Η εθνική αρχή ασφάλειας αξιολογεί αν η επισυναπτόμενη περίληψη του εγχειριδίου του συστήματος διαχείρισης της ασφάλειας επιτρέπει αρχική ανάλυση της ποιότητας και της καταλληλότητας του συστήματος διαχείρισης της ασφάλειας και αποφασίζει για ποιους τομείς απαιτούνται περαιτέρω πληροφορίες. Η εθνική αρχή ασφάλειας δύναται ως μέρος του αιτήματος για περαιτέρω πληροφορίες να ζητήσει όσες λεπτομερείς πληροφορίες κρίνει εύλογα απαραίτητες για να στηρίξει την αξιολόγηση της αίτησης.
      3.   Κατά την χορήγηση έγκρισης ασφάλειας, η συμμόρφωση του συστήματος διαχείρισης της ασφάλειας του αιτούντος τεκμηριώνεται σε σχέση με κάθε κριτήριο αξιολόγησης.
      4.   Όταν θέτει ερώτημα ή προσδιορίζει πιθανή περίπτωση μη συμμόρφωσης, η εθνική αρχή ασφάλειας είναι σαφής και βοηθά τον αιτούντα να κατανοήσει το επίπεδο της λεπτομέρειας που απαιτείται στην απάντησή του. Προς επίτευξη των παραπάνω, η εθνική αρχή ασφάλειας:
      
                  α)
               
               
                  αναφέρεται επακριβώς στα σχετικά κριτήρια και εξασφαλίζει ότι ο αιτών έχει κατανοήσει σαφώς τους εντοπισθέντες τομείς μη συμμόρφωσης·
               
            
                  β)
               
               
                  προσδιορίζει το συναφές μέρος κανονισμών, κανόνων και προτύπων·
               
            
                  γ)
               
               
                  δηλώνει γιατί δεν πληρούται το κριτήριο αξιολόγησης·
               
            
                  δ)
               
               
                  συμφωνεί επί περαιτέρω δεσμεύσεων, πληροφοριών και δικαιολογητικών που πρέπει να υποβληθούν, ανάλογα με τις απαιτήσεις του επιπέδου λεπτομέρειας του κριτηρίου και προσδιορίζει, αφενός, τα μέτρα που απαιτείται να λάβει ο αιτών για να επανορθώσει την έλλειψη και, αφετέρου, το χρονικό πλαίσιο για την συμμόρφωση·
               
            
                  ε)
               
               
                  προσδιορίζει τους τομείς για τους οποίους ενδεχομένως θα απαιτηθεί περαιτέρω εξέταση μέσω της εποπτείας μετά την χορήγηση της έγκρισης.
               
            
   
      ΠΑΡΑΡΤΗΜΑ II
      
         Διαδικασία αξιολόγησης της συμμόρφωσης προς τις απαιτήσεις χορήγησης εγκρίσεων ασφάλειας που εκδίδονται σύμφωνα με το άρθρο 11 παράγραφος 1 στοιχεία α) και β) της οδηγίας 2004/49/ΕΚ
      
      Α.   ΜΕΤΡΑ ΕΛΕΓΧΟΥ ΤΗΣ ΕΠΙΚΙΝΔΥΝΟΤΗΤΑΣ ΓΙΑ ΟΛΟΥΣ ΤΟΥΣ ΚΙΝΔΥΝΟΥΣ ΠΟΥ ΣΥΝΔΕΟΝΤΑΙ ΜΕ ΤΙΣ ΔΡΑΣΤΗΡΙΟΤΗΤΕΣ ΤΟΥ ΔΙΑΧΕΙΡΙΣΤΗ ΥΠΟΔΟΜΗΣ (1)
      
      
                  A.1
               
               
                  Υφίστανται διαδικασίες που έχουν θεσπιστεί για τον εντοπισμό των κινδύνων που συνδέονται με τις σιδηροδρομικές δραστηριότητες, συμπεριλαμβανομένων εκείνων που προκύπτουν άμεσα από τις εργασίες, το σχεδιασμό της εργασίας ή το φόρτο και από τις δραστηριότητες άλλων οργανισμών/προσώπων.
               
            
                  A.2
               
               
                  Υφίστανται διαδικασίες για την θέσπιση και εφαρμογή μέτρων ελέγχου της επικινδυνότητας.
               
            
                  A.3
               
               
                  Υφίστανται διαδικασίες για την παρακολούθηση της αποτελεσματικότητας των ρυθμίσεων ελέγχου της επικινδυνότητας και για την εφαρμογή των αλλαγών, όταν απαιτείται.
               
            
                  A.4
               
               
                  Υφίστανται διαδικασίες για την αναγνώριση της ανάγκης συνεργασίας με άλλες οντότητες (όπως σιδηροδρομικές επιχειρήσεις, κατασκευαστές, προμηθευτές συντήρησης, οντότητες επιφορτισμένες με τη συντήρηση, κατόχους σιδηροδρομικών οχημάτων, παρόχους υπηρεσιών και οντότητες προμηθειών), όπου απαιτείται, σχετικά με ζητήματα για τα οποία υπάρχουν κοινές διεπαφές που ενδέχεται να επηρεάσουν την θέσπιση επαρκών μέτρων ελέγχου της επικινδυνότητας σύμφωνα με το άρθρο 4 παράγραφος 3 της οδηγίας 2004/49/ΕΚ.
               
            
                  A.5
               
               
                  Υφίστανται διαδικασίες για συμφωνημένη τεκμηρίωση και επικοινωνία με τις συναφείς οντότητες, συμπεριλαμβανομένου του προσδιορισμού των ρόλων και των αρμοδιοτήτων κάθε συμμετέχοντος οργανισμού και των προδιαγραφών των ανταλλαγών πληροφοριών.
               
            
                  A.6
               
               
                  Υφίστανται διαδικασίες για την παρακολούθηση της αποτελεσματικότητας των εν λόγω ρυθμίσεων και για την εφαρμογή των αλλαγών, όταν απαιτείται.
               
            B.   ΕΛΕΓΧΟΣ ΚΙΝΔΥΝΩΝ ΠΟΥ ΣΧΕΤΙΖΟΝΤΑΙ ΜΕ ΤΗΝ ΠΑΡΟΧΗ ΣΥΝΤΗΡΗΣΗΣ ΚΑΙ ΥΛΙΚΟΥ (2)
      
      
                  B.1
               
               
                  Υφίστανται διαδικασίες για την εξαγωγή των απαιτήσεων/προτύπων/διεργασιών συντήρησης από τα δεδομένα ασφάλειας.
               
            
                  B.2
               
               
                  Υφίστανται διαδικασίες για την προσαρμογή των περιόδων συντήρησης ανάλογα με τον τύπο και την έκταση της εκτελούμενης σιδηροδρομικής μεταφοράς.
               
            
                  B.3
               
               
                  Υφίστανται διαδικασίες που εξασφαλίζουν σαφή καθορισμό της αρμοδιότητας όσον αφορά τη συντήρηση, τον προσδιορισμό των δεξιοτήτων που απαιτούνται για τις θέσεις συντήρησης και την διαμόρφωση κατάλληλων επιπέδων αρμοδιότητας.
               
            
                  B.4
               
               
                  Υφίστανται διαδικασίες συλλογής πληροφοριών για τις δυσλειτουργίες και τα ελαττώματα που προκύπτουν από τις καθημερινές δραστηριότητες, και αναφοράς τους στους αρμόδιους για την συντήρηση.
               
            
                  B.5
               
               
                  Υφίστανται διαδικασίες για τον προσδιορισμό και την αναφορά στα ενδιαφερόμενα μέρη κινδύνων λόγω ελαττωμάτων και κατασκευαστικών παρατυπιών ή δυσλειτουργιών καθ' όλη τη διάρκεια του κύκλου ζωής.
               
            
                  B.6
               
               
                  Υφίστανται διαδικασίες για την επαλήθευση και τον έλεγχο των επιδόσεων και των αποτελεσμάτων της συντήρησης για να εξασφαλιστεί η συμμόρφωσή τους προς τα εταιρικά πρότυπα.
               
            Γ.   ΕΛΕΓΧΟΣ ΚΙΝΔΥΝΩΝ ΠΟΥ ΣΧΕΤΙΖΟΝΤΑΙ ΜΕ ΤΗΝ ΧΡΗΣΙΜΟΠΟΙΗΣΗ ΕΡΓΟΛΗΠΤΩΝ ΚΑΙ ΕΛΕΓΧΟΣ ΠΡΟΜΗΘΕΥΤΩΝ (3)
      
      
                  Γ.1
               
               
                  Υφίστανται διαδικασίες για την επαλήθευση της επαγγελματικής επάρκειας των εργοληπτών (συμπεριλαμβανομένων των υπεργολάβων) και των προμηθευτών.
               
            
                  Γ.2
               
               
                  Υφίστανται διαδικασίες για την επαλήθευση και τον έλεγχο των επιδόσεων ασφάλειας και των αποτελεσμάτων όλων των ανατεθειμένων με σύμβαση υπηρεσιών και των προμηθευμένων προϊόντων από τον εργολήπτη ή από τον προμηθευτή για να εξασφαλιστεί ότι όλα πληρούν τις απαιτήσεις που προβλέπονται στη σύμβαση.
               
            
                  Γ.3
               
               
                  Οι αρμοδιότητες και τα καθήκοντα που αφορούν την ασφάλεια των σιδηροδρόμων ορίζονται σαφώς, είναι γνωστά και κατανέμονται στους συμβαλλόμενους εταίρους και μεταξύ όλων των άλλων ενδιαφερόμενων μερών.
               
            
                  Γ.4
               
               
                  Υφίστανται διαδικασίες που εξασφαλίζουν την ιχνηλασιμότητα των σχετιζόμενων με τη ασφάλεια εγγράφων και συμβάσεων.
               
            
                  Γ.5
               
               
                  Υφίστανται διαδικασίες που εξασφαλίζουν ότι τα καθήκοντα ασφάλειας, συμπεριλαμβανομένης της ανταλλαγής πληροφοριών που αφορούν την ασφάλεια, εκτελούνται από τους εργολήπτες ή τον προμηθευτή σύμφωνα με τις σχετικές απαιτήσεις που καθορίζονται στη σύμβαση.
               
            Δ.   ΚΙΝΔΥΝΟΙ ΠΟΥ ΠΡΟΚΥΠΤΟΥΝ ΑΠΟ ΤΙΣ ΔΡΑΣΤΗΡΙΟΤΗΤΕΣ ΑΛΛΩΝ ΜΕΡΩΝ ΕΚΤΟΣ ΣΙΔΗΡΟΔΡΟΜΙΚΟΥ ΣΥΣΤΗΜΑΤΟΣ (4)
      
      
                  Δ.1
               
               
                  Υφίστανται διαδικασίες για τον προσδιορισμό δυνητικών κινδύνων από μέρη εκτός σιδηροδρομικού συστήματος, όπου απαιτείται και είναι εύλογο.
               
            
                  Δ.2
               
               
                  Υφίστανται διαδικασίες για την θέσπιση μέτρων ελέγχου άμβλυνσης των επιπτώσεων από κινδύνους που έχουν εντοπιστεί στο πλαίσιο του σημείου Δ.1. όσον αφορά τις αρμοδιότητες του αιτούντος.
               
            
                  Δ.3
               
               
                  Υφίστανται διαδικασίες για την παρακολούθηση της αποτελεσματικότητας των μέτρων που εντοπίστηκαν στο πλαίσιο του σημείου Δ.2 και για την εφαρμογή των αλλαγών, όπου απαιτείται.
               
            E.   ΤΕΚΜΗΡΙΩΣΗ ΤΟΥ ΣΥΣΤΗΜΑΤΟΣ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ
      
                  E.1
               
               
                  Υφίσταται περιγραφή της δραστηριότητας με αποσαφήνιση του τύπου, της έκτασης και του κινδύνου της λειτουργίας.
               
            
                  E.2
               
               
                  Υφίσταται περιγραφή της δομής του συστήματος διαχείρισης της ασφάλειας, συμπεριλαμβανομένης της κατανομής των ρόλων και των αρμοδιοτήτων.
               
            
                  E.3
               
               
                  Υφίσταται περιγραφή των διαδικασιών του συστήματος διαχείρισης της ασφάλειας που προβλέπεται στο άρθρο 9 και στο παράρτημα ΙΙΙ της οδηγίας 2009/49/ΕΚ, η οποία συνάδει με τον τύπο και την έκταση των εκτελούμενων σιδηροδρομικών μεταφορών.
               
            
                  E.4
               
               
                  Αναγράφονται και περιγράφονται με συντομία οι διεργασίες και τα καθήκοντα που σχετίζονται με τον τύπο της δραστηριότητας/σιδηροδρομικής μεταφοράς και είναι κρίσιμα από πλευράς ασφάλειας.
               
            ΣΤ.   ΚΑΤΑΝΟΜΗ ΑΡΜΟΔΙΟΤΗΤΩΝ (5)
      
      
                  ΣΤ.1
               
               
                  Υφίσταται περιγραφή του τρόπου εξασφάλισης του συντονισμού των δραστηριοτήτων του συστήματος διαχείρισης της ασφάλειας ανά τον οργανισμό, βάσει αποδεδειγμένης γνώσης και ηγετικής αρμοδιότητας σε επίπεδο διοίκησης.
               
            
                  ΣΤ.2
               
               
                  Υφίστανται διαδικασίες που εξασφαλίζουν ότι το προσωπικό στο οποίο έχουν ανατεθεί αρμοδιότητες στο πλαίσιο του οργανισμού έχει την εξουσία, τα προσόντα και τους κατάλληλους πόρους για να εκπληρώνει την αποστολή του.
               
            
                  ΣΤ.3
               
               
                  Ορίζονται σαφώς οι τομείς αρμοδιότητας που σχετίζονται με την ασφάλεια και η κατανομή των αρμοδιοτήτων στα συγκεκριμένα καθήκοντα που συνδέονται με αυτούς, καθώς και οι μεταξύ τους διασυνδέσεις.
               
            
                  ΣΤ.4
               
               
                  Υφίσταται διαδικασία εξασφάλισης του σαφούς καθορισμού των καθηκόντων ασφάλειας και ανάθεσής τους στο προσωπικό με τα κατάλληλα προσόντα.
               
            Ζ.   ΕΞΑΣΦΑΛΙΣΗ ΤΟΥ ΕΛΕΓΧΟΥ ΑΠΟ ΤΗΝ ΔΙΟΙΚΗΣΗ ΣΕ ΔΙΑΦΟΡΑ ΕΠΙΠΕΔΑ (6)
      
      
                  Ζ.1
               
               
                  Υφίσταται περιγραφή του τρόπου κατανομής των αρμοδιοτήτων σε κάθε διεργασία που σχετίζεται με την ασφάλεια ανά τον οργανισμό.
               
            
                  Ζ.2
               
               
                  Υφίσταται διαδικασία τακτικής παρακολούθησης της εκτέλεσης των καθηκόντων από τα διοικητικά στελέχη της ιεραρχίας που πρέπει να επεμβαίνουν εφόσον τα καθήκοντα δεν εκτελούνται σωστά.
               
            
                  Ζ.3
               
               
                  Υφίστανται διαδικασίες εντοπισμού και διαχείρισης των επιπτώσεων άλλων διαχειριστικών δραστηριοτήτων στο σύστημα διαχείρισης της ασφάλειας.
               
            
                  Ζ.4
               
               
                  Υφίστανται διαδικασίες βάσει των οποίων όσοι διαδραματίζουν ρόλο στην διαχείριση της ασφάλειας καθίστανται υπόλογοι για τις επιδόσεις τους.
               
            
                  Ζ.5
               
               
                  Υφίστανται διαδικασίες κατανομής των πόρων για την εκτέλεση των καθηκόντων στο πλαίσιο του συστήματος διαχείρισης της ασφάλειας.
               
            Η.   ΣΥΜΜΕΤΟΧΗ ΤΟΥ ΠΡΟΣΩΠΙΚΟΥ ΚΑΙ ΤΩΝ ΕΚΠΡΟΣΩΠΩΝ ΤΟΥ ΣΕ ΟΛΑ ΤΑ ΕΠΙΠΕΔΑ (7)
      
      
                  H.1
               
               
                  Υφίστανται διαδικασίες που εξασφαλίζουν την επαρκή εκπροσώπηση και διαβούλευση με το προσωπικό και τους εκπροσώπους του κατά τον καθορισμό, την πρόταση, την αναθεώρηση και την ανάπτυξη των πτυχών ασφάλειας των επιχειρησιακών διαδικασιών, στις οποίες ενδεχομένως εμπλέκεται το προσωπικό.
               
            
                  H.2
               
               
                  Οι ρυθμίσεις όσον αφορά τη συμμετοχή και τη διαβούλευση με το προσωπικό τεκμηριώνονται.
               
            Θ.   ΕΞΑΣΦΑΛΙΣΗ ΣΥΝΕΧΟΥΣ ΒΕΛΤΙΩΣΗΣ (8)
      
      Υφίστανται διαδικασίες με τις οποίες εξασφαλίζεται, όπου είναι ευλόγως δυνατόν, η συνεχής βελτίωση του συστήματος διαχείρισης της ασφάλειας· σε αυτές περιλαμβάνονται:
      
                  α)
               
               
                  διαδικασίες περιοδικής ανασκόπησης του συστήματος διαχείρισης της ασφάλειας, εφόσον κρίνονται αναγκαίες·
               
            
                  β)
               
               
                  διαδικασίες περιγραφής ρυθμίσεων παρακολούθησης και ανάλυσης σχετικών δεδομένων ασφάλειας·
               
            
                  γ)
               
               
                  διαδικασίες περιγραφής του τρόπου διόρθωσης των εντοπιζόμενων ελλείψεων·
               
            
                  δ)
               
               
                  διαδικασίες περιγραφής της εφαρμογής νέων κανόνων διαχείρισης της ασφάλειας βάσει των εξελίξεων και των διδαγμάτων·
               
            
                  ε)
               
               
                  διαδικασίες περιγραφής του τρόπου με τον οποίο αξιοποιούνται τα ευρήματα του εσωτερικού ελέγχου για τη βελτίωση του συστήματος διαχείρισης της ασφάλειας.
               
            Ι.   ΠΟΛΙΤΙΚΗ ΑΣΦΑΛΕΙΑΣ ΠΟΥ ΕΧΕΙ ΕΓΚΡΙΘΕΙ ΑΠΟ ΤΟΝ ΔΙΕΥΘΥΝΟΝΤΑ ΣΥΜΒΟΥΛΟ ΤΟΥ ΟΡΓΑΝΙΣΜΟΥ ΚΑΙ ΕΧΕΙ ΚΟΙΝΟΠΟΙΗΘΕΙ ΣΕ ΟΛΟ ΤΟ ΠΡΟΣΩΠΙΚΟ (9)
      
      Υφίσταται έγγραφο στο οποίο περιγράφεται η πολιτική ασφάλειας του οργανισμού και το οποίο:
      
                  α)
               
               
                  έχει κοινοποιηθεί και διατεθεί σε όλο το προσωπικό π.χ. μέσω του ενδοδικτύου του οργανισμού·
               
            
                  β)
               
               
                  αντιστοιχεί στον τύπο και την έκταση των σιδηροδρομικών μεταφορών·
               
            
                  γ)
               
               
                  έχει εγκριθεί από τον διευθύνοντα σύμβουλο του οργανισμού.
               
            ΙΑ.   ΠΟΙΟΤΙΚΟΙ ΚΑΙ ΠΟΣΟΤΙΚΟΙ ΣΤΟΧΟΙ ΤΟΥ ΟΡΓΑΝΙΣΜΟΥ ΓΙΑ ΤΗΝ ΔΙΑΤΗΡΗΣΗ ΚΑΙ ΤΗΝ ΕΝΙΣΧΥΣΗ ΤΗΣ ΑΣΦΑΛΕΙΑΣ ΚΑΙ ΣΧΕΔΙΑ ΚΑΙ ΔΙΑΔΙΚΑΣΙΕΣ ΓΙΑ ΤΗΝ ΕΠΙΤΕΥΞΗ ΤΩΝ ΕΝ ΛΟΓΩ ΣΤΟΧΩΝ (10)
      
      
                  ΙΑ.1
               
               
                  Υφίστανται διαδικασίες για τον καθορισμό σχετικών στόχων ασφάλειας βάσει του νομικού πλαισίου και υφίσταται έγγραφο στο οποίο αναφέρονται οι εν λόγω στόχοι.
               
            
                  ΙΑ.2
               
               
                  Υφίστανται διαδικασίες για τον καθορισμό συναφών στόχων ασφάλειας που συνάδουν με τον τύπο και την έκταση των καλυπτόμενων σιδηροδρομικών δραστηριοτήτων και των συναφών κινδύνων.
               
            
                  ΙΑ.3
               
               
                  Υφίστανται διαδικασίες τακτικής αξιολόγησης των συνολικών επιδόσεων ασφάλειας ως προς τους στόχους ασφάλειας του οργανισμού και εκείνους που θεσπίζονται σε επίπεδο κράτους μέλους.
               
            
                  ΙΑ.4
               
               
                  Υφίστανται διαδικασίες για την τακτική παρακολούθηση και αναθεώρηση των επιχειρησιακών ρυθμίσεων μέσω:
                  
                              α)
                           
                           
                              της συλλογής συναφών δεδομένων ασφάλειας για την εξαγωγή των τάσεων των επιδόσεων ασφάλειας και την αξιολόγηση της συμμόρφωσης προς τους στόχους·
                           
                        
                              β)
                           
                           
                              της ερμηνείας των σχετικών δεδομένων και εφαρμογής των αναγκαίων αλλαγών.
                           
                        
            
                  ΙΑ.5
               
               
                  Υφίστανται διαδικασίες του διαχειριστή υποδομής για την κατάρτιση σχεδίων και διαδικασιών με σκοπό για την επίτευξη των στόχων.
               
            ΙΒ.   ΔΙΑΔΙΚΑΣΙΕΣ ΣΥΜΜΟΡΦΩΣΗΣ ΠΡΟΣ ΥΦΙΣΤΑΜΕΝΑ, ΝΕΑ ΚΑΙ ΤΡΟΠΟΠΟΙΗΜΕΝΑ ΤΕΧΝΙΚΑ ΚΑΙ ΛΕΙΤΟΥΡΓΙΚΑ ΠΡΟΤΥΠΑ Ή ΑΛΛΕΣ ΠΡΟΫΠΟΘΕΣΕΙΣ ΣΧΕΤΙΚΕΣ ΜΕ ΠΡΟΔΙΑΓΡΑΦΕΣ (11)
      
      
                  ΙΒ.1
               
               
                  Υφίστανται διαδικασίες όσον αφορά απαιτήσεις που σχετίζονται με τον τύπο και την έκταση των δραστηριοτήτων για τα εξής:
                  
                              α)
                           
                           
                              προσδιορισμός των εν λόγω απαιτήσεων και επικαιροποίηση των συναφών διαδικασιών προκειμένου να αντιστοιχούν στις αλλαγές που τους επιβλήθηκαν (διαχείριση του ελέγχου των αλλαγών)·
                           
                        
                              β)
                           
                           
                              εφαρμογή των εν λόγω διαδικασιών·
                           
                        
                              γ)
                           
                           
                              παρακολούθηση της συμμόρφωσης προς αυτές·
                           
                        
                              δ)
                           
                           
                              ανάληψη μέτρων όταν διαπιστώνεται μη συμμόρφωση.
                           
                        
            
                  ΙΒ.2
               
               
                  Υφίστανται διαδικασίες που εξασφαλίζουν τη χρήση για τον επιδιωκόμενο σκοπό, κατάλληλου προσωπικού, ορθών διαδικασιών, συγκεκριμένων εγγράφων, εξοπλισμού και τροχαίου υλικού.
               
            
                  ΙΒ.3
               
               
                  Το σύστημα διαχείρισης της ασφάλειας περιλαμβάνει διαδικασίες που εξασφαλίζουν τη διεξαγωγή της συντήρησης σύμφωνα με τις συναφείς απαιτήσεις.
               
            ΙΓ.   ΔΙΑΔΙΚΑΣΙΕΣ ΚΑΙ ΜΕΘΟΔΟΙ ΑΞΙΟΛΟΓΗΣΗΣ ΤΩΝ ΚΙΝΔΥΝΩΝ ΚΑΙ ΕΦΑΡΜΟΓΗΣ ΜΕΤΡΩΝ ΕΛΕΓΧΟΥ ΤΩΝ ΚΙΝΔΥΝΩΝ ΚΑΘΕ ΦΟΡΑ ΠΟΥ, ΛΟΓΩ ΜΕΤΑΒΟΛΗΣ ΤΩΝ ΟΡΩΝ ΕΚΜΕΤΑΛΛΕΥΣΗΣ Ή ΤΗΣ ΕΙΣΑΓΩΓΗΣ ΝΕΟΥ ΥΛΙΚΟΥ, ΔΗΜΙΟΥΡΓΟΥΝΤΑΙ ΝΕΟΙ ΚΙΝΔΥΝΟΙ ΓΙΑ ΤΗΝ ΥΠΟΔΟΜΗ Ή ΤΙΣ ΣΙΔΗΡΟΔΡΟΜΙΚΕΣ ΔΡΑΣΤΗΡΙΟΤΗΤΕΣ (12)·
      
                  ΙΓ.1
               
               
                  Υφίστανται διαδικασίες διαχείρισης για αλλαγές του εξοπλισμού, των διαδικασιών, της οργάνωσης, της στελέχωσης ή των διασυνδέσεων.
               
            
                  ΙΓ.2
               
               
                  Υφίστανται, όταν απαιτούνται, διαδικασίες διαχείρισης κινδύνων για την διαχείριση αλλαγών και την εφαρμογή κοινών μεθόδων ασφάλειας όσον αφορά την αξιολόγηση και την εκτίμηση των κινδύνων σύμφωνα με τον κανονισμό (ΕΚ) αριθ. 352/2009 της Επιτροπής (13).
               
            
                  ΙΓ.3
               
               
                  Υφίστανται διαδικασίες με τις οποίες τα αποτελέσματα της εκτίμησης κινδύνου τροφοδοτούν άλλες διεργασίες εντός του οργανισμού και για τα οποία ενημερώνεται το εμπλεκόμενο προσωπικό.
               
            ΙΔ.   ΠΡΟΒΛΕΨΗ ΠΡΟΓΡΑΜΜΑΤΩΝ ΚΑΤΑΡΤΙΣΗΣ ΤΟΥ ΠΡΟΣΩΠΙΚΟΥ ΚΑΙ ΣΥΣΤΗΜΑΤΩΝ ΠΟΥ ΔΙΑΣΦΑΛΙΖΟΥΝ ΟΤΙ ΔΙΑΤΗΡΕΙΤΑΙ Η ΕΠΑΡΚΕΙΑ ΠΡΟΣΟΝΤΩΝ ΤΟΥ ΠΡΟΣΩΠΙΚΟΥ ΚΑΙ ΟΤΙ ΤΑ ΣΧΕΤΙΚΑ ΚΑΘΗΚΟΝΤΑ ΕΚΤΕΛΟΥΝΤΑΙ ΑΝΑΛΟΓΩΣ (14)
      
      
                  ΙΔ.1
               
               
                  Υφίσταται σύστημα διαχείρισης επάρκειας προσόντων το οποίο περιλαμβάνει τουλάχιστον:
                  
                              α)
                           
                           
                              προσδιορισμός των γνώσεων και των δεξιοτήτων που απαιτούνται για τα καθήκοντα που σχετίζονται με την ασφάλεια·
                           
                        
                              β)
                           
                           
                              αρχές επιλογής (βασικό επίπεδο εκπαίδευσης, απαιτούμενες πνευματικές και σωματικές ικανότητες)·
                           
                        
                              γ)
                           
                           
                              αρχική κατάρτιση και πιστοποίηση των προσόντων και δεξιοτήτων που έχουν αποκτηθεί·
                           
                        
                              δ)
                           
                           
                              συνεχή κατάρτιση και περιοδική επικαιροποίηση των υφιστάμενων γνώσεων και δεξιοτήτων·
                           
                        
                              ε)
                           
                           
                              περιοδικούς ελέγχους των προσόντων όπου απαιτείται·
                           
                        
                              στ)
                           
                           
                              ειδικά μέτρα σε περίπτωση ατυχημάτων/περιστατικών ή μακράς απουσίας από την εργασία, όπου απαιτείται/ενδείκνυται·
                           
                        
                              ζ)
                           
                           
                              ειδική κατάρτιση για το σύστημα διαχείρισης της ασφάλειας του προσωπικού που εμπλέκεται άμεσα στην εξασφάλιση της λειτουργίας του εν λόγω συστήματος.
                           
                        
            
                  ΙΔ.2
               
               
                  Υφίστανται διαδικασίες στο πλαίσιο του συστήματος διαχείρισης προσόντων που εξασφαλίζουν:
                  
                              α)
                           
                           
                              προσδιορισμό των θέσεων εργασίας από τις οποίες εκτελούνται καθήκοντα ασφάλειας·
                           
                        
                              β)
                           
                           
                              προσδιορισμό των θέσεων που συνεπάγονται αρμοδιότητες για την λήψη επιχειρησιακών αποφάσεων στο πλαίσιο του συστήματος διαχείρισης της ασφάλειας·
                           
                        
                              γ)
                           
                           
                              ότι το προσωπικό διαθέτει τις απαραίτητες γνώσεις, δεξιότητες και ικανότητες (ιατρικές και ψυχολογικές) που ενδείκνυνται για τα καθήκοντά τους και ότι αυτές ανανεώνονται/επικαιροποιούνται περιοδικά·
                           
                        
                              δ)
                           
                           
                              κατανομή προσωπικού με τα προσόντα που ενδείκνυνται για τα σχετικά καθήκοντα·
                           
                        
                              ε)
                           
                           
                              παρακολούθηση του τρόπου εκτέλεσης των καθηκόντων και εφαρμογή διορθωτικών μέτρων όπου απαιτείται.
                           
                        
            ΙΕ.   ΡΥΘΜΙΣΕΙΣ ΓΙΑ ΤΗΝ ΠΑΡΟΧΗ ΕΠΑΡΚΟΥΣ ΠΛΗΡΟΦΟΡΗΣΗΣ ΕΝΤΟΣ ΤΟΥ ΟΡΓΑΝΙΣΜΟΥ ΚΑΙ, ΟΠΟΥ ΑΠΑΙΤΕΙΤΑΙ, ΜΕΤΑΞΥ ΟΡΓΑΝΙΣΜΩΝ ΠΟΥ ΕΚΜΕΤΑΛΛΕΥΟΝΤΑΙ ΤΗΝ ΙΔΙΑ ΥΠΟΔΟΜΗ (15)
      
      
                  ΙΕ.1
               
               
                  Υφίστανται διαδικασίες για να εξασφαλίζεται ότι:
                  
                              α)
                           
                           
                              το προσωπικό γνωρίζει και κατανοεί το σύστημα διαχείρισης της ασφάλειας και η πρόσβαση στις πληροφορίες είναι εύκολη· και
                           
                        
                              β)
                           
                           
                              το αρμόδιο προσωπικό ασφάλειας λαμβάνει την κατάλληλη τεκμηρίωση σχετικά με το σύστημα διαχείρισης της ασφάλειας.
                           
                        
            
                  ΙΕ.2
               
               
                  Υφίστανται διαδικασίες για να εξασφαλίζεται ότι:
                  
                              α)
                           
                           
                              οι βασικές επιχειρησιακές πληροφορίες είναι συναφείς και έγκυρες·
                           
                        
                              β)
                           
                           
                              το προσωπικό γνωρίζει την ύπαρξη τους πριν τις εφαρμόσει·
                           
                        
                              γ)
                           
                           
                              διατίθενται αντίγραφα στο προσωπικό και, όπου απαιτείται, τους παραδίδονται επίσημα.
                           
                        
            
                  ΙΕ.3
               
               
                  Υφίστανται ρυθμίσεις για την ανταλλαγή πληροφοριών μεταξύ του διαχειριστή υποδομής και άλλων σιδηροδρομικών επιχειρήσεων.
               
            ΙΣΤ.   ΔΙΑΔΙΚΑΣΙΕΣ ΚΑΙ ΜΟΡΦΟΤΥΠΟΙ ΓΙΑ ΤΗΝ ΤΕΚΜΗΡΙΩΣΗ ΤΩΝ ΠΛΗΡΟΦΟΡΙΩΝ ΑΣΦΑΛΕΙΑΣ ΚΑΙ ΚΑΘΟΡΙΣΜΟΣ ΔΙΑΔΙΚΑΣΙΑΣ ΕΛΕΓΧΟΥ ΤΗΣ ΜΟΡΦΗΣ ΤΩΝ ΖΩΤΙΚΗΣ ΣΗΜΑΣΙΑΣ ΠΛΗΡΟΦΟΡΙΩΝ ΑΣΦΑΛΕΙΑΣ (16)
      
      
                  ΙΣΤ.1
               
               
                  Υφίστανται διαδικασίες για να εξασφαλίζεται ότι όλες οι συναφείς πληροφορίες ασφάλειας είναι ακριβείς, πλήρεις, αναλυτικές, ευνόητες, κατάλληλα επικαιροποιημένες και δεόντως τεκμηριωμένες.
               
            
                  ΙΣΤ.2
               
               
                  Υφίστανται διαδικασίες για:
                  
                              α)
                           
                           
                              μορφοποίηση, παραγωγή, διανομή και έλεγχο της διαχείρισης των τροποποιήσεων όλης της συναφούς τεκμηρίωσης ασφάλειας·
                           
                        
                              β)
                           
                           
                              παραλαβή, συλλογή και έντυπη αποθήκευση όλης της συναφούς τεκμηρίωσης/όλων των συναφών πληροφοριών ή με άλλα συστήματα καταγραφής.
                           
                        
            
                  ΙΣΤ.3
               
               
                  Υφίσταται διαδικασία για τον έλεγχο της μορφής ζωτικών πληροφοριών ασφάλειας.
               
            ΙΖ.   ΔΙΑΔΙΚΑΣΙΕΣ ΓΙΑ ΤΗΝ ΕΞΑΣΦΑΛΙΣΗ ΤΗΣ ΑΝΑΦΟΡΑΣ, ΔΙΕΡΕΥΝΗΣΗΣ ΚΑΙ ΑΝΑΛΥΣΗΣ ΑΤΥΧΗΜΑΤΩΝ, ΠΕΡΙΣΤΑΤΙΚΩΝ, ΑΠΟΣΟΒΗΘΕΝΤΩΝ ΑΤΥΧΗΜΑΤΩΝ ΚΑΙ ΑΛΛΩΝ ΕΠΙΚΙΝΔΥΝΩΝ ΠΕΡΙΣΤΑΤΙΚΩΝ, ΚΑΘΩΣ ΚΑΙ ΤΗΣ ΛΗΨΗΣ ΤΩΝ ΑΠΑΡΑΙΤΗΤΩΝ ΠΡΟΛΗΠΤΙΚΩΝ ΜΕΤΡΩΝ (17)
      
      
                  ΙΖ.1
               
               
                  Υφίστανται διαδικασίες με τις οποίες εξασφαλίζεται ότι ατυχήματα, περιστατικά, αποσοβηθέντα ατυχήματα και άλλα επικίνδυνα συμβάντα:
                  
                              α)
                           
                           
                              αναφέρονται, καταχωρίζονται, διερευνώνται και αναλύονται·
                           
                        
                              β)
                           
                           
                              αναφέρονται, βάσει της κείμενης νομοθεσίας, στους εθνικούς φορείς.
                           
                        
            
                  ΙΖ.2
               
               
                  Υφίστανται διαδικασίες για να εξασφαλίζεται ότι:
                  
                              α)
                           
                           
                              οι συστάσεις της εθνικής αρχής ασφάλειας, του εθνικού φορέα διερεύνησης και κλαδικών/εσωτερικών ερευνών αξιολογούνται και εφαρμόζονται εάν ενδείκνυται ή επιβάλλεται·
                           
                        
                              β)
                           
                           
                              οι συναφείς εκθέσεις/πληροφορίες από άλλες σιδηροδρομικές επιχειρήσεις, διαχειριστές υποδομής, οντότητες επιφορτισμένες με τη συντήρηση και κατόχους εξετάζονται και λαμβάνονται υπόψη.
                           
                        
            
                  ΙΖ.3
               
               
                  Υφίστανται διαδικασίες προκειμένου οι πληροφορίες σχετικά με τις έρευνες και τις αιτίες ατυχημάτων, περιστατικών, αποσοβηθέντων ατυχημάτων και άλλων επικίνδυνων συμβάντων να χρησιμοποιούνται για εκπαίδευση και, όπου απαιτείται, για τη λήψη προληπτικών μέτρων.
               
            ΙΗ.   ΠΡΟΒΛΕΨΗ ΣΧΕΔΙΩΝ ΔΡΑΣΗΣ ΚΑΙ ΠΡΟΕΙΔΟΠΟΙΗΣΗΣ, ΚΑΘΩΣ ΚΑΙ ΠΛΗΡΟΦΟΡΗΣΗΣ ΣΕ ΠΕΡΙΠΤΩΣΗ ΕΚΤΑΚΤΗΣ ΑΝΑΓΚΗΣ, ΤΑ ΟΠΟΙΑ ΕΧΟΥΝ ΣΥΜΦΩΝΗΘΕΙ ΜΕ ΤΙΣ ΑΡΜΟΔΙΕΣ ΔΗΜΟΣΙΕΣ ΑΡΧΕΣ (18)
      
      
                  ΙΗ.1
               
               
                  Σε έγγραφο προσδιορίζονται όλοι οι τύποι έκτακτης ανάγκης, συμπεριλαμβανομένης της υποβαθμισμένης λειτουργίας, και υφίστανται διαδικασίες προσδιορισμού νέων τύπων.
               
            
                  ΙΗ.2
               
               
                  Υφίστανται διαδικασίες για να εξασφαλίζεται ότι για κάθε προσδιορισμένο τύπο έκτακτης ανάγκης:
                  
                              α)
                           
                           
                              είναι δυνατή η άμεση επαφή με τις υπηρεσίες έκτακτης ανάγκης·
                           
                        
                              β)
                           
                           
                              στις υπηρεσίες έκτακτης ανάγκης παρέχονται όλες οι σχετικές πληροφορίες τόσο εκ των προτέρων για να προετοιμάσουν την επέμβασή τους όσο και κατά το χρόνο της έκτακτης ανάγκης.
                           
                        
            
                  ΙΗ.3
               
               
                  Προσδιορίζονται και περιγράφονται σε έγγραφο οι ρόλοι και οι αρμοδιότητες όλων των μερών.
               
            
                  ΙΗ.4
               
               
                  Υφίστανται σχέδια δράσης, σχέδια συναγερμού, πληροφορίες και περιλαμβάνουν:
                  
                              α)
                           
                           
                              διαδικασίες προειδοποίησης όλου του προσωπικού με αρμοδιότητα στην διαχείριση έκτακτων αναγκών·
                           
                        
                              β)
                           
                           
                              ρυθμίσεις για την κοινοποίηση τους σε όλα τα μέρη, συμπεριλαμβανομένων των οδηγιών έκτακτης ανάγκης για τους επιβάτες·
                           
                        
                              γ)
                           
                           
                              ρυθμίσεις για την άμεση επικοινωνία με το αρμόδιο προσωπικό, ώστε να είναι σε θέση να λαμβάνει ενδεχομένως τις απαιτούμενες αποφάσεις.
                           
                        
            
                  ΙΗ.5
               
               
                  Υφίσταται έγγραφο που περιγράφει τον τρόπο κατανομής πόρων και μέσων και πώς έχουν προσδιοριστεί οι απαιτήσεις κατάρτισης.
               
            
                  ΙΗ.6
               
               
                  Υφίστανται διαδικασίες για την αποκατάσταση συνθηκών κανονικής λειτουργίας το ταχύτερο δυνατόν.
               
            
                  ΙΗ.7
               
               
                  Υφίστανται διαδικασίες για την δοκιμή των σχεδίων έκτακτης ανάγκης σε συνεργασία με άλλα μέρη προς εκπαίδευση του προσωπικού, δοκιμή των διαδικασιών, εντοπισμό αδύνατων σημείων και επαλήθευση του τρόπου διαχείρισης των δυνητικών καταστάσεων έκτακτης ανάγκης.
               
            
                  ΙΗ.8
               
               
                  Υφίστανται διαδικασίες για το συντονισμό των σχεδίων έκτακτης ανάγκης με σιδηροδρομικές επιχειρήσεις που εκμεταλλεύονται την υποδομή του οργανισμού και κάθε άλλη υποδομή με την οποία υπάρχει διασύνδεση.
               
            
                  ΙΗ.9
               
               
                  Υφίστανται διαδικασίες άμεσης διακοπής της λειτουργίας και της κυκλοφορίας των σιδηροδρόμων, εάν απαιτηθεί, και ενημέρωσης όλων των ενδιαφερόμενων για τα μέτρα που ελήφθησαν.
               
            ΙΘ.   ΔΙΑΤΑΞΕΙΣ ΓΙΑ ΠΕΡΙΟΔΙΚΟΥΣ ΕΣΩΤΕΡΙΚΟΥΣ ΕΛΕΓΧΟΥΣ ΤΟΥ ΣΥΣΤΗΜΑΤΟΣ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ (19)
      
      
                  ΙΘ.
               
               
                  Υφίσταται εσωτερικό σύστημα ελέγχου, ανεξάρτητο και αμερόληπτο, το οποίο λειτουργεί με διαφανή τρόπο.
               
            
                  ΙΘ.2
               
               
                  Υφίσταται χρονοδιάγραμμα προγραμματισμένων εσωτερικών ελέγχων, το οποίο είναι δυνατόν να αναθεωρείται ανάλογα με τα αποτελέσματα προηγούμενων ελέγχων και την παρακολούθηση των επιδόσεων.
               
            
                  ΙΘ.3
               
               
                  Υφίστανται διαδικασίες για τον εντοπισμό και την επιλογή κατάλληλων έμπειρων ελεγκτών.
               
            
                  ΙΘ.4
               
               
                  Υφίστανται διαδικασίες για
                  
                              α)
                           
                           
                              την ανάλυση και αξιολόγηση των αποτελεσμάτων των ελέγχων·
                           
                        
                              β)
                           
                           
                              τη σύσταση επακόλουθων μέτρων·
                           
                        
                              γ)
                           
                           
                              την παρακολούθηση της αποτελεσματικότητας των μέτρων·
                           
                        
                              δ)
                           
                           
                              την τεκμηρίωση της διεξαγωγής των ελέγχων και των αποτελεσμάτων τους.
                           
                        
            
                  ΙΘ.5
               
               
                  Υφίστανται διαδικασίες που εξασφαλίζουν ότι τα ανώτερα κλιμάκια της διοικητικής ιεραρχίας έχουν επίγνωση των αποτελεσμάτων των ελέγχων και αναλαμβάνουν την συνολική ευθύνη της εφαρμογής των αλλαγών στο σύστημα διαχείρισης της ασφάλειας.
               
            
                  ΙΘ.6
               
               
                  Υφίσταται έγγραφο που δείχνει τον τρόπο προγραμματισμού των ελέγχων με βάση τις ρυθμίσεις συστηματικής παρακολούθησης προκειμένου να εξασφαλίζεται η συμμόρφωση προς τις εσωτερικές διαδικασίες και πρότυπα.
               
            Κ.   ΑΣΦΑΛΗΣ ΣΧΕΔΙΑΣΜΟΣ ΤΗΣ ΣΙΔΗΡΟΔΡΟΜΙΚΗΣ ΥΠΟΔΟΜΗΣ (20)
      
      
                  Κ.1
               
               
                  Υφίστανται διαδικασίες για την εξασφάλιση ασφαλούς σχεδιασμού της υποδομής κατά τη διάρκεια ολόκληρου του κύκλου ζωής της υποδομής, ο οποίος καλύπτει τη μελέτη και την εγκατάσταση.
               
            
                  Κ.2
               
               
                  Υφίστανται διαδικασίες οι οποίες λαμβάνουν υπόψη τις τεχνικές αλλαγές της υποδομής και τη διαχείριση των εν λόγω αλλαγών.
               
            
                  Κ.3
               
               
                  Υφίστανται διαδικασίες από τις οποίες προκύπτει ότι έχουν εντοπιστεί οι συναφείς κανόνες που καλύπτουν το σχεδιασμό της υποδομής και οι ενδεχόμενες εθνικές μέθοδοι ασφάλειας και ότι ο αιτών είναι σε θέση να συμμορφωθεί προς αυτούς.
               
            ΚΑ.   ΑΣΦΑΛΗΣ ΛΕΙΤΟΥΡΓΙΑ ΤΗΣ ΣΙΔΗΡΟΔΡΟΜΙΚΗΣ ΥΠΟΔΟΜΗΣ (21)
      
      
                  ΚΑ.1
               
               
                  Υφίστανται διαδικασίες με τις οποίες διασφαλίζεται η ασφαλής διαχείριση και λειτουργία της υποδομής, λαμβανομένων υπόψη του αριθμού, του τύπου και της έκτασης των φορέων εκμετάλλευσης που εκτελούν δρομολόγια στο δίκτυο, συμπεριλαμβανομένων όλων των αναγκαίων αλληλεπιδράσεων ανάλογα με την πολυπλοκότητα της λειτουργίας.
               
            
                  ΚΑ.2
               
               
                  Υφίστανται διαδικασίες από τις οποίες προκύπτει ο τρόπος διαχείρισης της ασφάλειας στα φυσικά ή/και τα λειτουργικά σύνορα της υποδομής.
               
            
                  ΚΑ.3
               
               
                  Υφίστανται διαδικασίες από τις οποίες προκύπτει ο τρόπος διαχείρισης της αποτελεσματικής συνεργασίας και συντονισμού, σε κανονικές καταστάσεις και σε καταστάσεις έκτακτης ανάγκης.
               
            
                  ΚΑ.4
               
               
                  Υφίστανται διαδικασίες από τις οποίες προκύπτει ότι έχουν εντοπιστεί οι κανόνες που καλύπτουν την ασφαλή λειτουργία και διαχείριση της υποδομής/των διασυνδέσεων οχημάτων και ότι ο αιτών είναι σε θέση να συμμορφωθεί προς αυτούς.
               
            ΚΒ.   ΠΡΟΒΛΕΨΗ ΣΥΝΤΗΡΗΣΗΣ ΚΑΙ ΕΞΟΠΛΙΣΜΟΥ (22)
      
      
                  ΚΒ.1
               
               
                  Υφίστανται διαδικασίες με τις οποίες εξασφαλίζεται η ασφαλής διεξαγωγή της συντήρησης της υποδομής, συμπεριλαμβανομένου του σαφούς διαχειριστικού ελέγχου και του τεκμηριωμένου ελέγχου και επιθεώρησης.
               
            
                  ΚΒ.2
               
               
                  Υφίστανται διαδικασίες με τις οποίες εξασφαλίζεται ότι η συντήρηση της υποδομής ικανοποιεί τις ειδικές ανάγκες του δικτύου.
               
            
                  ΚΒ.3
               
               
                  Υφίστανται διαδικασίες από τις οποίες προκύπτει ότι έχουν εντοπιστεί οι κανόνες που καλύπτουν την παροχή της συντήρησης και υλικού και ότι ο αιτών είναι σε θέση να συμμορφωθεί προς αυτούς.
               
            ΚΓ.   ΣΥΝΤΗΡΗΣΗ ΚΑΙ ΛΕΙΤΟΥΡΓΙΑ ΤΟΥ ΣΥΣΤΗΜΑΤΟΣ ΕΛΕΓΧΟΥ ΚΥΚΛΟΦΟΡΙΑΣ ΚΑΙ ΣΗΜΑΤΟΔΟΤΗΣΗΣ (23)
      
      
                  ΚΓ.1
               
               
                  Υφίστανται διαδικασίες με τις οποίες εξασφαλίζεται η λειτουργία και η συντήρηση του συστήματος ελέγχου κυκλοφορίας και σηματοδότησης, ώστε να εξασφαλίζεται η ασφαλής λειτουργία του σιδηροδρόμου.
               
            
                  ΚΓ.2
               
               
                  Υφίστανται διαδικασίες για τη συμμόρφωση με νέα και τροποποιημένα τεχνικά και λειτουργικά πρότυπα.
               
            
                  ΚΓ.3
               
               
                  Υφίστανται διαδικασίες με τις οποίες καθορίζεται ο τρόπος διαχείρισης της ασφάλειας ή/και λειτουργικά όρια του συστήματος ελέγχου της κυκλοφορίας και της σηματοδότησης, συμπεριλαμβανομένου του τρόπου διαχείρισης της συνεργασίας, εάν απαιτείται.
               
            
                  ΚΓ.4
               
               
                  Υφίστανται διαδικασίες από τις οποίες προκύπτει ότι έχουν εντοπιστεί οι κανόνες που καλύπτουν την ασφαλή λειτουργία και διαχείριση του συστήματος ελέγχου κυκλοφορίας και σηματοδότησης και ότι ο αιτών είναι σε θέση να συμμορφωθεί προς αυτούς.
               
            
         (1)  Άρθρο 9 παράγραφος 2 της οδηγίας 2004/49/ΕΚ.
      
         (2)  Άρθρο 9 παράγραφος 2 της οδηγίας 2004/49/ΕΚ.
      
         (3)  Άρθρο 9 παράγραφος 2 της οδηγίας 2004/49/ΕΚ.
      
         (4)  Άρθρο 9 παράγραφος 2 της οδηγίας 2004/49/ΕΚ.
      
         (5)  Παράρτημα III της οδηγίας 2004/49/ΕΚ, σημείο 1.
      
         (6)  Παράρτημα III της οδηγίας 2004/49/ΕΚ, σημείο 1.
      
         (7)  Παράρτημα III της οδηγίας 2004/49/ΕΚ, σημείο 1.
      
         (8)  Παράρτημα III της οδηγίας 2004/49/ΕΚ, σημείο 1.
      
         (9)  Παράρτημα III της οδηγίας 2004/49/ΕΚ, σημείο 2 στοιχείο α).
      
         (10)  Παράρτημα III της οδηγίας 2004/49/ΕΚ, σημείο 2 στοιχείο β).
      
         (11)  Παράρτημα III της οδηγίας 2004/49/ΕΚ, σημείο 2 στοιχείο γ).
      
         (12)  Παράρτημα III της οδηγίας 2004/49/ΕΚ, σημείο 2 στοιχείο δ).
      
         (13)  ΕΕ L 108 της 29.4.2009, σ. 4
      
      
         (14)  Παράρτημα III της οδηγίας 2004/49/ΕΚ, σημείο 2 στοιχείο ε).
      
         (15)  Παράρτημα III της οδηγίας 2004/49/ΕΚ, σημείο 2 στοιχείο στ).
      
         (16)  Παράρτημα III της οδηγίας 2004/49/ΕΚ, σημείο 2 στοιχείο ζ).
      
         (17)  Παράρτημα III της οδηγίας 2004/49/ΕΚ, σημείο 2 στοιχείο η).
      
         (18)  Παράρτημα III της οδηγίας 2004/49/ΕΚ, σημείο 2 στοιχείο θ).
      
         (19)  Παράρτημα III της οδηγίας 2004/49/ΕΚ, σημείο 2 στοιχείο ι).
      
         (20)  Άρθρο 11 παράγραφος 1 στοιχείο β) της οδηγίας 2004/49/ΕΚ.
      
         (21)  Άρθρο 11 παράγραφος 1 στοιχείο β) της οδηγίας 2004/49/ΕΚ.
      
         (22)  Άρθρο 11 παράγραφος 1 στοιχείο β) της οδηγίας 2004/49/ΕΚ.
      
         (23)  Άρθρο 11 παράγραφος 1 στοιχείο β) της οδηγίας 2004/49/ΕΚ.
   
   
      ΠΑΡΑΡΤΗΜΑ III
      
         Αρχές για την εποπτεία μετά την χορήγηση της έγκρισης
      
      
                  1.
               
               
                  Η προσέγγιση των εθνικών αρχών ασφάλειας για την εποπτεία της συμμόρφωση βάσει του άρθρου 4 παράγραφος 1 και του άρθρου 16 παράγραφος 2 στοιχείο ε) της οδηγίας 2004/49/ΕΚ στηρίζεται στις κάτωθι αρχές. Οι αρχές αυτές εφαρμόζονται στο πλαίσιο των δραστηριοτήτων εποπτείας συνολικά και στις μεμονωμένες περιπτώσεις εντός του εν λόγω πλαισίου.
               
            
                  2.
               
               
                  Οι εθνικές αρχές ασφάλειας εφαρμόζουν την αρχή της αναλογικότητας μεταξύ επιβολής και κινδύνου. Τα μέτρα που λαμβάνει μια εθνική αρχή ασφάλειας για την επίτευξη της συμμόρφωσης ή προκειμένου να λογοδοτήσουν διαχειριστές υποδομής για μη τήρηση των υποχρεώσεων τους βάσει του νόμου είναι ανάλογα των ενδεχόμενων κινδύνων για την ασφάλεια ή της πιθανής σοβαρότητας της ενδεχόμενης μη συμμόρφωσης, συμπεριλαμβανομένης και της πραγματικής ή της δυνητικής βλάβης.
               
            
                  3.
               
               
                  Ο εθνικές αρχές ασφάλειας εφαρμόζουν την αρχή της συνεπούς προσέγγισης για να εξασφαλίζουν ότι η εκάστοτε εθνική αρχή ασφάλειας υιοθετεί παρόμοια προσέγγιση υπό παρόμοιες συνθήκες για την επίτευξη παρόμοιων αποτελεσμάτων.
               
            
                  4.
               
               
                  Οι δραστηριότητες εποπτείας των εθνικών αρχών ασφάλειας επικεντρώνονται κυρίως στις δραστηριότητες εκείνες τις οποίες η εθνική αρχή ασφάλειας θεωρεί ότι ενέχουν τους σοβαρότερους κινδύνους ή στις περιπτώσεις που οι απειλές ελέγχονται λιγότερο. Προς το σκοπό αυτό, η εθνική αρχή ασφάλειας διαθέτει μεθόδους και εξουσία αξιολόγησης των καθημερινών επιδόσεων του διαχειριστή υποδομής.
               
            
                  5.
               
               
                  Οι εθνικές αρχές ασφάλειας αποφασίζουν επί των προτεραιοτήτων για την αποτελεσματική χρησιμοποίηση των πόρων που διαθέτουν αλλά η απόφαση για τον βέλτιστο τρόπος επίτευξης των παραπάνω ανήκει σε κάθε μεμονωμένη εθνική αρχή ασφάλειας. Τα μέτρα πρέπει να εστιάζονται σε όσους ευθύνονται για τον κίνδυνο και σε εκείνους που έχουν την καλύτερη δυνατότητα αντιμετώπισής του.
               
            
                  6.
               
               
                  Οι εθνικές αρχές ασφάλειας εφαρμόζουν την αρχή της διαφάνειας για να βοηθούν τους διαχειριστές υποδομής να κατανοούν τι αναμένεται από αυτούς (συμπεριλαμβανομένου του τι πρέπει και τι δεν πρέπει να κάνουν) και τι πρέπει αυτοί να αναμένουν από τις εθνικές αρχές ασφάλειας.
               
            
                  7.
               
               
                  Οι εθνικές αρχές ασφάλειας είναι υπόλογες για τις αποφάσεις τους βάσει του άρθρου 17 παράγραφος 3 της οδηγίας 2004/49/ΕΚ. Κατά συνέπεια, οι εθνικές αρχές ασφάλειας διαθέτουν πολιτικές και αρχές βάσει των οποίων είναι δυνατόν να αξιολογηθούν. Επιπλέον, οι εθνικές αρχές ασφάλειας διαθέτουν διαδικασία καταγγελιών.
               
            
                  8.
               
               
                  Οι εθνικές αρχές ασφάλειας προχωρούν σε διευθετήσεις αμοιβαίας συνεργασίας προκειμένου να αλληλοενημερώνονται και να συντονίζουν τη δράση τους σχετικά με παραβάσεις που αφορούν στην ασφάλεια. Επιπλέον, οι εθνικές αρχές ασφάλειας προχωρούν σε ρυθμίσεις συνεργασίας με άλλες αρμόδιες αρχές για την αμοιβαία ενημέρωση και ανάπτυξη ενοποιημένων προσεγγίσεων για ζητήματα που επηρεάζουν την ασφάλεια των σιδηροδρόμων.